דניס לירי ב-2010
**דניס קולין לירי** (באנגלית: **Denis Colin Leary**; נולד ב-18 באוגוסט 1957) הוא שחקן וקומיקאי אמריקאי. הוא התפרסם לראשונה כסטנדאפיסט, במיוחד בהופעות ב-MTV (כולל השיר הקומי "Asshole"). 

לירי החל לקחת תפקידים בקולנוע ובטלוויזיה החל משנות ה-90, כולל תפקידים משמעותיים בסרטים "ליל הדין" (אנ') (1993), "חטופים שכאלה" (אנ') (1994), "הצניחה הגדולה" (1995) ן-"לכשכש בכלב" (1997).

בשנות ה-2000, הוא עלה לתהילה וכיכב בסדרת הטלוויזיה "הג'וב" (אנ') (2001–2002) והיה הכוכב והשותף ליצירה של הסדרה הקומית "הצילו" (אנ') (2004–2011) שם גילם את דמותו של טומי גאווין (אנ'), עבורו קיבל שלוש מועמדויות לפרס האמי לבידור בפריים טיים, אחת על כתיבה ושתיים על משחק. הוא המשיך לקבל תפקידים גדולים כולל קפטן ג'ורג' סטייסי (אנ') בסרט "ספיידרמן המופלא" (2012) ובהמשכו "ספיידרמן המופלא 2" (2014), ובתור המאמן הראשי של קליבלנד בראונס וינס פן בדרמה "יום הבוחר" (אנ') (2014).

מ-2015 עד 2016, לירי כתב ושיחק בסדרה הקומית "סקס, סמים ורוקנרול" (אנ') ברשת FX; ובשנים 2019–2021 כיכב בתור אב המשפחה שון מודי בסיטקום "משפחת מודי" (אנ') ברשת Fox.

ביוגרפיה
--------

דניס קולין לירי נולד ב-18 באוגוסט 1957, בווסטר, מסצ'וסטס, בן להורים מהגרים קתולים מקילארני (אנ'), מחוז קרי, אירלנד. אמו, נורה (לבית סאליבן) (נולדה ב-1929), הייתה עוזרת בית, ואביו, ג'ון לירי (1924–1985), היה מכונאי רכב. לירי הוא אזרח הן של ארצות הברית והן של אירלנד. לירי היא דודן שלישי של מנחה הטלוויזיה קונאן או'בריאן.

לירי למד בבית הספר התיכון Saint Peter's (כיום Saint Paul's) בווסטר והמשיך את לימודיו באמרסון קולג' (אנ') בבוסטון. באמרסון, הוא פגש את חברו לקומיקס מריו קנטוני (אנ'), שלירי מחשיב את חברו הקרוב ביותר. בעודו סטודנט, הקים לירי את הרכב הקומדיה של אמרסון, להקה שממשיכה בקמפוס עד היום.

לאחר שסיים את לימודיו באמרסון ב-1981, לימד לירי שיעורי כתיבת קומדיה בבית הספר במשך חמש שנים. במאי 2005 הוא קיבל תואר דוקטור לשם כבוד ודיבר בטקס בסיום לימודי התואר הראשון שלו; והוא מופיע כד"ר דניס לירי על הכריכה של ספרו "*Why We Suck*" משנת 2008.

קריירה
------

לירי החל את דרכו כקומיקאי בבוסטון בתור מנחה תוכנית קומית מחתרתית ובמספר תוכניות טלוויזיה מקומיות.
בשנת 1987 הופיע לראשונה בטלוויזיה הממלכתית בשעשועון "Remote Control" לצידו של אדם סנדלר.
לי זכה להערכה רבה בשנת 1992 על מופע הסטנד-אפ שלו "No Cure for Cancer "שזיכה אותו בפרס בפסטיבל אדינבורו.

התפרסם כשחקן קולנוע בתחילת שנות ה-90 בסרטי הפעולה "איש ההרס" בתפקיד מנהיג המחתרת אדגר פרנדלי, "ליל הדין"
ובקומדיות "בזמן שגנבת" לצידה של סנדרה בולוק, "חטופים שכאלה" בתור הפושע גאס, "הצניחה הגדולה" בתור הקצין דייוויד פול ו"משחקי רחוב".
ב-1997 שיחק לירי בדרמה הסאטירית של בארי לוינסון "לכשכש בכלב" בתפקיד מעצב אופנה פאד קינג ובמותחן הפשע "להתגרות במוות" בתור לונו וקיו שומר ראשו של מאפיונר צ'ארלי ברנט (כריסטופר ווקן).
ב-1999 הופיע לירי בסרט הפשע "השוד המושלם" בהפקתו של פירס ברוסנן בתפקיד הבלש מייקל מק'יין ובסרטו של קלינט איסטווד "פשע אמיתי".

ב-2001 הופיע לירי בתפקיד הראשי בסדרת המשטרה הקומית אותה יצר "הג'וב" ושיחק בקומדיית הפשע "צרות כפולות" לצד סטיב בושמי.
ב-2003 דיבב בסרט האנימציה "עידן הקרח" את דמותו של הסמילדון דייגו. את הדמות דיבב לירי גם בסרטי ההמשך "עידן הקרח 2: נמסים מצחוק", "עידן הקרח 3: עלייתם של הדינוזאורים", "עידן הקרח: חוגגים בגדול", "עידן הקרח 4: יבשת בתנועה" ו"עידן הקרח: מסלול התנגשות".

בשנת 2004 יצר את הסדרה "הצילו" ביחד עם הבמאי פיטר טולן בהשפעת פיגועי 11 בספטמבר בהם נהרגו 343 כבאים.
הרעיון הראשוני של לירי היה ליצור סרט קולנועי על כבאים לאחר טראומת ה-11 בספטמבר.
בשנת 2004 עלתה לאוויר הסדרה בכיכובו של לירי אודות חייו של הכבאי טומי גאווין הסובל מאלכוהוליזם ומבעיות משפחתיות קשות בתקופה שלאחר פיגועי 11 בספטמבר.
הסדרה בת 7 העונות זכתה לרייטינג רב לביקורות מהללות מצד המבקרים, לירי היה מועמד על הופעותיו לפרס גלובוס הזהב ולשני פרסי אמי.

ב-2008 הועמד לירי לפרס גלובוס הזהב ולפרס אמי על הופעתו בסרט הטלוויזיה הפוליטי "ספירה חוזרת" של רשת HBO בתפקיד מייקל ווהלי, היועץ הפוליטי של המועמד לנשיאות אל גור .

בשנת 2014 עלתה ברשת USA Network סדרת הטלוויזיה הקומית "Sirens", בה לירי חלק חלק בפיתוח שלה ובכתיבת התסריט. הסדרה חודשה לעונה שנייה שנה לאחר מכן.

חיים אישיים
-----------

לירי נשוי לסופרת אן למבק לירי מאז 1989. הם הכירו כשהוא היה המורה שלה בשיעור אנגלית באמרסון קולג'. יש להם שני ילדים, הבן ג'ון ג'וזף "ג'ק" (נולד ב-1990) והבת דווין (ילידת 1992). אן לירי פרסמה ספר זיכרונות, "An Innocent, a Broad", על לידתו המוקדמת של בנם בביקור בלונדון. היא גם כתבה רומן, "Outtakes From a Marriage", שראה אור ב-2008. הרומן השני שלה, "הבית הטוב", ראה אור ב-2013. המאמר שלה בטור בניו יורק טיימס על נישואיה לדניס שימש השראה לפרק מסדרת הטלוויזיה "אהבה מודרנית" (אנ'); פרק 4 - "Rallying to Keep the Game Alive".

בדצמבר 1999 מתו שישה כבאים בשריפה שפרצה בסמוך לאזור מגוריו, בשריפה נספו בן דודו וחבר קרוב של לירי. לאחר המקרה הקים לירי את קרן "Leary Firefighters Foundation" שבאמצעותה גייס מיליוני דולרים עבור ציוד לתחנות כיבוי.

לירי הוא חובב הוקי קרח ויש לו משטח החלקה בחצר האחורית בביתו ברוקסברי (אנ'), קונטיקט, עם צנרת מותקנת מתחת למשטח הקרח כדי לעזור לו להישאר קפוא. הוא אוהד בין היתר את קבוצות הספורט בוסטון ברואינס, בוסטון רד סוקס וגרין ביי פאקרס.

לירי מתאר את עצמו כ"ג'ק קנדי הדמוקרטי" עם כמה אידיאולוגיות שמרניות, כולל תמיכה בצבא. לירי אמר פעם בראיון לגלן בק, "הייתי דמוקרט כל החיים, אבל עכשיו בגילי, הבנתי שהדמוקרטים מבאסים, והרפובליקנים מבאסים, ובעצם כל המערכת מבאסת. אבל אתה צריך ללכת בתוך מערכת כדי למצוא את מה שאתה רוצה."

על אמונותיו הדתיות אמר בעבר, "אני קתולי מיושן במובן הטוב של המילה. אתה יודע, גדלתי עם הורים אירים, הורים מהגרים אירים. ההורים שלי התפללו כל הזמן, לקחו אותנו למיסה. ואבא שלי היה מקלל לפעמים בגאלית. זה לא נהיה יותר דתי מזה. אבל, לא, אחרי זמן מה, הבנתי לימדו אותנו לא נכון. לא גידלתי את הילדים שלי ביראת אלוהים. גידלתי אותם עם התחושה של, אתה יודע, בשבילי, ישו היה הבחור הנהדר הזה..."

הוא הסנדק של דמיאן הארלי (אנ'), בנה של השחקנית אליזבת הארלי.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 1991 | *Strictly Business* | ג'ייק |  |
| 1993 | משחקי רחוב (אנ') | ביל |  |
| *Who's the Man?* | סמל קופר |  |
| איש ההרס | אדגר פרנדלי |  |
| מת לצחוק (אנ') | מייק מקראקן |  |
| ליל הדין (אנ') | פאלון |  |
| 1994 | חטופים שכאלה (אנ') | גאס |  |
| *Gunmen* | ארמור או'מאלי |  |
| 1995 | הצניחה הגדולה | דיוויד פול |  |
| *The Neon Bible* | פרנק |  |
| 1996 | *Underworld* | ג'וני קראון |  |
| בזמן שגנבת | פרנסיס "פרנק" או'בריאן | גם תסריטאי |
| 1997 | *Love Walked In* | ג'ק הנוואי | גם מפיק |
| לכשכש בכלב | פאד קינג |  |
| להתגרות במוות (אנ') | לונו ואצ'יו |  |
| בלונדינית אמיתית (אנ') | דאג |  |
| *The Matchmaker* | ניק |  |
| 1998 | *Monument Ave.* | בובי או'גריידי | גם תסריטאי |
| בעיניים פקוחות (אנ') | מר ביל |  |
| חיילים קטנים | גיל מארס |  |
| באג לייף | פרנסיס | דיבוב |
| 1999 | פשע אמיתי (אנ') | בוב פינדלי |  |
| הבן של ישו (אנ') | ויין |  |
| עדת ראייה (אנ') | סימון |  |
| השוד המושלם | הבלש מייקל מק'קאן |  |
| 2000 | *Sand* | טדי |  |
| *Lakeboat* | הכבאי |  |
| סוכן ה-CIA (אנ') | השוטר פריי |  |
| 2001 | צרות כפולות (אנ') | הבלש ריימונד פלוטו | גם מפיק |
| *Final* | ביל |  |
| שאיפות | 

---

 | מפיק |
| 2002 | אשה אחת יותר מדי (אנ') | דאגלס "דאג" מנפורד |  |
| עידן הקרח | דייגו | דיבוב |
| סודות החיים (אנ') | סלייטר |  |
| 2006 | עידן הקרח 2: נמסים מצחוק | דייגו | דיבוב |
| 2009 | עידן הקרח 3: עלייתם של הדינוזאורים | דייגו | דיבוב |
| 2012 | ספיידרמן המופלא | ג'ורג' סטייסי (אנ') |  |
| עידן הקרח 4: יבשת בתנועה | דייגו | דיבוב |
| 2014 | יום הבוחר (אנ') | המאמן וינס פן |  |
| ספיידרמן המופלא 2 | ג'ורג' סטייסי (אנ') |  |
| 2015 | קיטצ'ן סינק (אנ') | ריק וילסון |  |
| 2016 | עידן הקרח: מסלול התנגשות | דייגו | דיבוב |

### טלוויזיה

| שנה | סדרה | תפקיד | הערות |
| --- | --- | --- | --- |
| 1987–1990 | *Remote Control* | דמויות שונות | תפקיד ראשי (5 עונות); 19 פרקים
גם תסריטאי (5 פרקים) |
| 1994–1995 | *Mike & Spike* | צ'ארלס אס. בייבי | 3 פרקים |
| 1995 | *Favorite Deadly Sins* | ג'ייק | סרט טלוויזיה של שואוטיים
גם במאי |
| 1997 | *The Second Civil War* | ויני פרנקו | סרט טלוויזיה של HBO |
| *Subway Stories* | בחור בכסא גלגלים | סרט טלוויזיה של HBO |
| 2001–2002 | הג'וב (אנ') | מייק מק'ניל | תפקיד ראשי (2 עונות); 19 פרקים
גם יוצר, תסריטאי ומפיק בפועל |
| 2002 | *Contest Searchlight* | עצמו | 4 פרקים
גם תסריטאי ומפיק בפועל |
| שיחות מלוכלכות | ג'ו סמית' | דיבוב; פרק: "Denis Leary & Sarah Silverman" |
| 2004–2011 | הצילו (אנ') | טומי גאווין (אנ') | תפקיד ראשי (7 עונות); 93 פרקים
גם יוצר, תסריטאי ומפיק בפועל
מועמד פרס גלובוס הזהב לשחקן הטוב ביותר בסדרת דרמה (2005)
מועמד פרס אמי לבידור בפריים טיים על כתיבה יוצאת מן הכלל בסדרת דרמה (אנ') (2005)
מועמד פרס אמי לבידור בפריים טיים לשחקן ראשי בסדרת דרמה (2006, 2007) |
| 2008 | משפחת סימפסון | עצמו | דיבוב; פרק: "Lost Verizon" |
| ספירה חוזרת (אנ') | מייקל וולי (אנ') | סרט טלוויזיה של HBO
מועמד פרס אמי לבידור בפריים טיים לשחקן משנה במיני-סדרה או בסרט טלוויזיה (אנ') (2008)
מועמד פרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה (2009) |
| 2011 | עידן הקרח: חוגגים בגדול | דייגו | דיבוב; ספיישל טלוויזיוני של Fox |
| 2014–2015 | *Sirens* | 

---

 | יוצר ותסריטאי (23 פרקים)
סדרת טלוויזיה של רשת USA Network |
| 2015–2016 | סקס, סמים ורוקנרול (אנ') | ג'וני רוק | תפקיד ראשי (2 עונות); 20 פרקים
גם יוצר, תסריטאי, במאי ומפיק בפועל |
| 2016 | לייט נייט שואו עם ג'יימס קורדן (אנ') | ביל קלינטון | פרק: "S2.E146"

 |
| עידן הקרח: בריחתה של הביצה | דייגו | דיבוב; ספיישל טלוויזיוני של Fox |
| 2018–2019, 2022 | ממלכת החיות (אנ') | בילי | 9 פרקים |
| 2019 | איש משפחה | מכונאי רכב | דיבוב; פרק: "Girl, Internetted" |
| 2019–2021 | משפחת מודי (אנ') | שון מודי | תפקיד ראשי (2 עונות); 14 פרקים
גם מפיק בפועל (8 פרקים; 2021) |
| 2022 | חוק וסדר: פשע מאורגן | פרנק דונלי | 9 פרקים |
| TBA | *No Good Deed* | מיקי | סדרת טלוויזיה עתידית של נטפליקס |

אלבומי סטנדאפ
-------------

* 1993 - ‏ No Cure for Cancer
* 1997 - ‏ Lock 'n Load
* 2004 - ‏ Merry F %$in' Christmas

קישורים חיצוניים
----------------

ויקישיתוף מדיה וקבצים בנושא **דניס לירי** בוויקישיתוף
* אתר האינטרנט הרשמי של דניס לירי
* דניס לירי, ברשת החברתית אקס (טוויטר)

* דניס לירי, סרטונים בערוץ היוטיוב

* דניס לירי, ברשת החברתית Goodreads

* דניס לירי, במסד הנתונים הקולנועיים IMDb (באנגלית)

* דניס לירי, באתר AllMovie (באנגלית)

* דניס לירי, באתר Rotten Tomatoes (באנגלית)

* דניס לירי, במסד הנתונים הקולנועיים KinoPoisk (ברוסית)

* דניס לירי, באתר AllMusic (באנגלית)

* דניס לירי, באתר MusicBrainz (באנגלית)

* דניס לירי, באתר Discogs (באנגלית)

* דניס לירי, באתר Songkick (באנגלית)
* אבי זורנזון, מי בוער: על "הצילו", nrg, ‏12 בדצמבר 2010

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007446270105171
* BNE: XX1297711
* BnF: cb14031754f (data)
* GND: 140589082
* ISNI: 0000 0001 1447 3229
* LCCN: n92045851
* MusicBrainz: dfc43cef-4be2-45a2-931c-56fc48ca0f07
* NKC: xx0024626
* NLP: a0000001631636
* NTA: 149053789
* SNAC: w6c54g99
* SUDOC: 071528040
* VIAF: 69129474
* WorldCat: lccn-n92045851

 |